મીટૂ અભિયાન વચ્ચે એમજે અકબર ઉપર ડઝનેક મહિલા પત્રકારોએ યૌન શોષણનો આરોપ મુક્યો હતો. આ આરોપો બાદ અકબરે કેન્દ્રીય વિદેશ રાજ્યમંત્રીના પદ ઉપરથી રાજીનામું આપ્યું હતું અને અત્યારે અકબર આ આરોપો સામે કાયદાકીય લડાઈ લડી રહ્યા છે. આ મામલે અકબરે અગાઉ દાવો કર્યો હતો કે, પલ્લવી સાથે સહમતીથી સંબંધ બન્યો હતો. જે અંગે જવાબ આપતા પલ્લવીએ આ સંબંધ સહમતી આધારિત ન હોવાની સ્પષ્ટતા કરી હતી. ટ્વિટ ઉપર પોતાનો પક્ષ રાખતા પલ્લવીએ કહ્યું હતું કે, તેણે જે આરોપો મુક્યા છે તેના ઉપર કાયમ છે અને આ મામલે પોતાનો અવાજ બુલંદ કરતી રહેશે.